
A ecc AAA: A 


— La “Signorine Mie, 


“a 


SOU Un plazzalùt di zardin públic in citál. Plan- 
tis, cisis, bancis ator ator. 
Comparis Mie vistude di signorine in gran 
AAG: Daùr di jè un fantacin mièz vistüt di 
frut e mièz di omp, senze ciapiel, palidit, 
cun t'un gran ciùf di ciavèi e, sot il braz, 
libris di scuele ; spasimänt. 


Cal mi fasi il plazè, 
— eal vádi pai faz sièi... 
P Soi buine di là sole 
: e "o vòi dulà co vuèi. 


— MIE (voltànsi d improvis) : 


ki (Il frutàt, fasint segnos di disperat al 
l M", si ritire). 


y Manciardss altri che 
qualunque gnacajós vèss la pretese 
di sedi il mid morós, 

magari se i pendòle 
par ` daür la. ciamese. ` 


pa” 


"-'.-.-—— "— 


Ma la fè no, la fe! 

Ce c'al tirave i voi, püar ninin ; 

cui libriz sot il braz, senze ciapiòl 

a la mode di ue, 

cun t' un ciùf di ciavei 

di podè fa un cuscin, 

sprofumát, mighe brut, 

no lui, no lui, pùar frut, lè avonde bièl. 
Ma l'a timp! L’é di bae... 

Ce disie la vilote ? 

E dis che i vuèlin class par fa murae... (ctantuzzant) 
Cun chel li no si fas nance fertae! 

Vèlu c'al torne in ca... 


(Il frutàt al torne a compari un moment 
daùr une cise, ma po, cun t' un altri gest 
di disperát, al va vie). 


no... no..., si volte, al va. 
"Va tu, fiòn, va de mame che ti spiète 
Va fati... da di tete... 


(Reste un pòc in pinsir, si sinte su di 
une bance e fás crosutis te tiare cu l'om- 
brelin ciantuzzant sot vòs la vilote). 


«I vuèlin class par fa murae 

e no canae par fa l'amor ». 

Mi sovèn, mi sovén! Ce contentezze, 

quant che, pas pas, puartant simpri indenant 


se ufuis, Noonan 
1 rint i i raps tes fuèis, 
ciantant in compagnie 
“come un ciap di dordéis, 
plens il cur di ligrie! 
Sul ciar, inzòmp dal ciamp, un gran tinàz 
e donge il moro Batule; ce tae! 
— Fole lu foli, doi vòi come dos flamis, 
. nudis lis giambis, ros di most i brazz, 
pàs ciapave lis ciàmis... 
Chel sì c'al jère un clap par fa murae! 
Atòr, atòr, dal s' cialár... ce davoi! 
lis gespis d'aur, lis as 
= businayin svolànt tai rais bonás 
dal soreli d’ ütübar... 
Trat, trat, une becade, ma plui spes, 
| sesi restave in doi 
“ e in voe di morosèz, jú une bussade 
cui lavris dolz di ùe, o un spizzigòn 
di Bàtule te polpe 
 €'al faseve ciulä. 
Ma di chés ciulàdis vève colpe 
Ja gespe, che si sa, 
a, s'al restave un segno: nuje, nuje, 
jère stade une ruje: 
E cumò? Mi viodèis 
cemiit che ’o sòi cambiade ; 


cialdit ce tane” berdeis — 

che ’o puarti tor di me. 

La bluse ricamade, 

un pòc di decoltè, ` 

stole di pèl che coste no sai ce, 
cialzis lungis di sede trasparins 

e chest par di scarpins 

che lúsin di vernis 

e mi strènzin i pis. 

Su la muse mi dòi 

un frègul di rossèt 

e sfrusin tor i voi 

par otigni l’efièt 

de cialade fatal 

` sot l'ale dal ciapièl 

plui grant di un pesenäl. 

Andi, cordòns, brilans, 

borsute in bande, guans 

o di sede, o di pièl 

e vistis... tane’ vistis , 
fas due’ quane' dal « tair pur ledán ». 
(No sai ce c' al ul di, ma chei che san 
sint che disin cussi). 

Cui mi cognossarèss tal mid pais? 
“Cemut che 'o sòi cambiade! 

Vo’ mi domandarés; come ise stade? 
Eh, euriosàz che 'o sós! 

Voréssiso cognossi la me storie ? 


dut chel che mi è restat ta la memorie. 


Ai vincevòt d‘utubar disesièt 

si jère duc’ te stale. Fur ploveve 
che il Signor la mandave. 

Si vèvial di là vie, o di resta ? 
La vacie, Colombine, primarole 

e zemeve, e soflave 

voltànsi cul music come a mostrà 
il so mal; e cialave 

preànt cui vòi di no lassale sole! 
Propri in chel dì, puarine, 

veve di parturì. 

Sarès stade une fieste! 

Contàvin dì par di 

il timp che imò i manciave 

par viodi il so prin fi. 

Inveze! Ah, ce matine, 

ce infiàr atòr pai mons, par la planuro, 
ce tons, ce canonadis 

di slambrà lis orelis, ce paure! 
Ce scur sot di chel nùl 

penz e la ploe che vignive a selis 
lavànt i ciamps, curìnt a rìui pes stradis 


come a vai sul nestri puar Friul! 


Ce oror, ce dil... Dismentein, duc’ sa 


Esa, 


dismentèin, us pre]... 

Si vèvial di là vie, o di restá ? 

No baste il part de bestie; no’ si jère 
un grum di fruz, di fèminis, di vièi; 
i ùmins, duc’ soldás, cui sa dula... 

Si cialàvin tai voi 

l'un Paltri instupidis senze save 

ce che si véss di di, di fa... quant che 
si spalanche la puarte d’ improvis... 
Doi soldadàz germanies 

si férmin sul sojàr.. Signor, ce doi 

e ce musatis, fis, 

erót che di piès no'n sèdin tal infiàr. 
Prin e sberghèin tal lor lengàz todèsc 
e po, viodint che no capivin nie 

e che i fruz 'e vaivin spaventas 

da che brute genie, 

movint la man con due’ i dès siaràs 
denant de lor bociate spalancade, 
nòs fasèrin di moto di vè fam. 
Sperant che lèssin vie, o lin in ciase 
a cioli la polente 

che nus jère vanzade 

cun qualchi rusumùi de nestre cene. 
Vode! e’ ciàlin... e jù une bacanade, 
un ridi ¢ al spavente... 

E’ cörin rèz a dispeà la püare 


sa 
dirave doi, voi che nus pareve 
— che za al vèss dat di volte... 
Vaivin i i frutins ator di lui 
tignint su lis manutis viàrs chèi mostros 
che, simpri bacanànt e disint: pfui! 
cun tun colp di fusil 
a nus lu an copät, li, sot i voi. 
l Po menàrin la bestie tal curtìl... ! 
— TI sang di Colombine | y 
e de so creature al corè vie 
a riui cu la ploe. 
Jò, simpri stade buine, jò, a che viste, 
soi doventade triste, 
ài sintude la voe di blestema; 
« Anime dal puar nono, se il Signor 
nol viót ce c'al sucèt tra la so int 
in chest so brut mondat, 
“va còntial tu, va còntial tu, valà, 
disi c'al jère miòr che a nol vèss fat 
Yom, ma lassät cajù nome il serpint! 
. E ’o pensavi tra me 
~ achèi che nus disèvin che son stadis 
— la Franze e I’ Inghiltere i 1 
aa fa ai todèscs la uere, . 
che lor son come piòris, 


E 


che no bisugne crodi a tantis storis, 
che sèdin tant crudei... 
Che vegnin ca, mo”, a viodi, 
bocòns di purcinei ! 
Scusait, scusàimi us prei. 
Vin passát di chei dis 
di fam e di spavènt in chel pais, 
une volte tant legri, che Dio sa, 
Dio sq se si jère stufs! 
Une di ven lassú une citadine 
(si jère e’ viàrte) in gringule, a camùfs, 
in carozze scuviarte. E ferme ret 
de nestre ciase; e ponte l’ocialèt 
di cheste e di che bande 
par ciri qualchidun. Jò salti fur, 
co’ jéri tal curtil: ’e mi domande 
un grum di robis¿ di stradis plui curtis, 
se al è ancimò su un puint, 
e de vile plui dongo, 
se ’o vin ús, se ’o vin sponge... 
Jère bionde e bielute e jò i rispuint 
cun grazie a dut, fin che 
mi dis se, a cas, vorèss lá vie cun jè 
in citát, che s' intint, 
che jè varèss pensát a dut par me, 
che jère sole, che vève un negozi, 
un gran negozi di sbisoterie, 

ud 
come une sur, vistude, 
che jo i plasevi tant e vie, vie... 
‘sit dis che bisugnave 
a domandai a me mari. 
} Di fat la clami e i conti; 
‘e jè, dopo viodude 
la siore, 'e dis: — magari! 
Mi fás- un fagotút di robe, monti 
in carozze, saludi duc’... e vie. 
Par strade che siorute 
mi contaye robonis 
de citát, dal negozi, dai guadains 
che faseve ogni di: cdi di coronis. 
` Fevelave taliàn, ma misclizat. 
=- Corevin i ciavai come cisilis ; 
passin un grum di vilis 
e rivin in citát, a ciase so. 
. Un biel palàz dut plen di spidi, di quadris, 
— di tapéz, di poltronis. Mi pareve 
un siun chel di ciatami proprit jd 
“cun ché siore li dentri; e jè rideve, 
cun t'un ciart fa di strie imborezzade, 
A a viòdimi cussi confusionade. 
Une veciate in scufe jère in vore 
‚a prepara di cene e intant la siore, 


W A. «SÉ ciariade dai berdèis 

che véve intor, mi mene 

in t un stanzin; 'e viàrs armárs, mi dis 
che ciri i miéi vistis, la blanciarie, 
scarpins... dut ce co” vuèi, 

che 'o mi lavi e peteni e mi smondei, 
che, senze culumie, 

mi dèi sprofumerie 

ben ben, tor tor di me che za duc' san 
che noáltris di vile 

cul la la sere in file, puartin vie 

chel bon odòr di stale e di ledán 

che a due’ no ur va e c’al reste, 

ad onte dal basili e de lavande, 

pijat te miezelane de la vieste 

ance in glesie la fieste a messe grande. 
Finide la tolèt (si dis cussi) 


"o mi cialài tal spieli, — une speciere 
alte da ciáf a pis; — lassáimal di, 


'o parevi une stele, 

un flor di primevere... jèri biele. 

La siore inteneride 

mi bussá sul zarneli. 
A cene vidt la taule preparade 


‘cun tantis rosis, mantil blanc di bugade 


e i puèsc’... i puèsc’ par tre; 

no capivi parce. 

Forsi la siore invide 

che veciate, ’o pensavi tra di me; 

invezi, sübit dopo, l'ài capide. 

Si sune un campanél; o sint di fur 
a singlinà spiròns; impicotit, 

vignint di lunc senze plea zenoli, 
cun t'un tondel di veri sore un voli 
spalancát, un ociàl 

tignüt tra muse e coe, 

al jéntre un ufiziál. 

La siore, stant sintade, i dà la man; 
lui la ciape, al si plèe, 

i pete una bussade ; 

al mi fas un inchin; 

id in pis come un salam... 

La siore mi cimie ; 

alore jò mi sinti e lui si sinte. 

Nol jére brut, ma grinte. 

Chel che si murmuiavin tra di lor 
fevelánt in todèsc, jò no capivi: 

— gut, gut, ja, ja, schön, schön... — 
chel che *o capivi ben 

l’jère... di fa lusor. 

Tirin di lune, tirin. Ta l’ indomàn 

la siore mi compagne tal negozi ; 
m'insegne dut daurman 

cul so fa matarán, simpri ridint, 
come che 'o vèvi di tratà la int. 
Dopo pós dis, in grazie di che scuele, 
savevi il mid mistir, 'o levi a vele, 

tant che la siore podeve sta sole 

in t'un stanzin daùr a fa altris voris, 
a lei, a morosä, v 
eun chel ufizialüt che a nol manciave 
di vignile a ciatà 

e al steve lì par oris. 

No finirèss mai plui 

se ’o vèss di contà dut, ce che ’o ài viodùt 
e sintút in chei dis, 

stant ferme a vendi al banc 

ai mucs vistùs di blanc cun ciàrs vistîs 
faz cu la tele dai vuestris linzui. 
Légris sul prin due’ quanc’, matine e sere 
e fasevin bacan ; 

ma in jùin, a San Zuàn, 

o viòt che mùdin ciere... 

No capivi parcè; 

due’ cirive la cláf di chel misteri, 

ma sùbit si savè 

che Pafar |’ jere seri, lévin mal; 

jèrin botis sul Pláf. 

Ma tornin a la siore e a I’ ufizial. 
Une dì jèri al banc che di burìde 
l'entre in buteghe un sior 
cu la musate dure 
e tant di len in man. Resti scunide 
e plene di paure; il sior al cor 
dret al stanzin, al jèntre dentri, al siare 

la puarte par daúr. 

Po sint un gran susùr, un gran davoi 
granc’ selops di robe che colave in tiare, 
sint che si ròmpin veris, 

c'al va a bocòns un spieli 

e ’o capiss che chei doi 

son fuis pal balcon... 

e il sior, cul veladòn 

slambrát, al torne fúr 

cun t'un crügnul par bande sul zarneli 
c'al mi pareve un bo. 

Nol mi dis nuje, nance nol mi bade, 

si sa, l' jère afár so; 

al jèss cuièt in strade 

e al va par i faz siei.. 

No ai savút di plui, né in ben, né in mal 
nè di jè, nè di lui 

e nance di chel altri, l' ufizial, 

nè jò soi lade a ciriju... Mai miei! 

Ma... cumó mi sovèn ; I’ ufizialùt 

al fò une di in buteghe di passade 

cul true di cioli perlis... 

Al comenzä a cialami, a fa di dut 

par une me busade... 

e al à ciapát dos sberlis. 

Po mi án ciolt il negozi 

che za varèss l' istèss abandonát ; 

e, dopo che il Friul an liberát, 

'o soi restade cà par gioldi in pàs 
la vite citadine... . 
Folc che la trai la pàs!... Ma lassin là! 
Ài volüt fa une prove... 
No’, feminis, savès, sin chés che ’o sin 
e razonà no zove ; 
pavèis che si poin tal cur d'un flor 
e tantis voltis l'ale si brusin 
te flame d' un lusor. 
Ma dopo cheste prove torni vie... 
'O vuéi tornà la Mie 
dal mid país, lassú, de me coline 
verde e floride sot chel nestri cil 
cussi biel la matine e sul tramònt, 
plen di ciufus di nül color di rose 
c'al par che vàdin nizzulànt lis notis, 
che svólin fin lassü, de lis vilotis. 
E te gnot luminose 
chel nestri cil strapónt 
di stelis fin al mar, a mil a mil, 
che cà nus son siaradis 
da chisc' budièi di stradis... 
Ah, vie, vie, vie! 
'O vuéi tornà la Mie 
e no la signorine imbredeade 
che fás voltà par strade 
la int che ciale e rit e, di sot vie, 
e murmùje e cimie, 

che ’o sint sunami simpri che ciampane : 
— ’e je’ une pescicane! — 

Folc, se i-u buti vie, - 

chise’ vistidàz di strie! 

Lis feminis, tant sióris che puarètis, 

- ce tant che plàsin plui quant che son scletis! 
'O torni al mid pais. No, no viòt l'ore 
di ciatami il morós ¢ al mi va ben, 

di là eun lui a vore 

sul s'cialar a fa fen, 

a spandi, a sesulà, 

in file e a vendema 

a ciama, a s' ciamà. 

'O vuèi che il mid morós 

al sedi grant, e fuart e vivaròs.. 


(Al salte fur, planc planc, il student e i 
va incuintri par fermale. Mie mole une 
gran bacanade). 


Ah, ah, ha, ah! 
Ciò!... Vèlu cà... Cialàit il snacajós !... 


(E cor vie ridint dopo fat marameo). 

